Амма вай ойла ян дезаш ду кхузахь кхин цхьа х1ума а. Оцу Шен х1ора а таъзарна т1аьхьа, Дала вайха х1ораза а, Шен боккха къинхетам бина хиларна а. Иштачу къинхетамах бара, Нохчийчоь вайна юха луш, Сибрехара Цо вай ц1а дерзор а. Хьалхарчу т1амехь, Цо вайна белла инзаре боккха толам а(и.д1.кх. а). Т1аккха йолуш ю-кх, вайн къомаца, и Далла дезаш хиларан цхьа къастаме билгало. Цхьажимма и гал доллушехь, Цо цунна луьра та1зар дарца а, юха, цхьажимма а, и иманехь нислушшехь, Цо цунаха, Шен боккха къинхетам барца а ша гуш йолу. Тидам бер вай, Цо вайха и Шен къинхетам, вайн цхьабарт а, Ша вайна дагахь а волчу заманашкахь беш хиларна а. Ткъа иштачо гойту, нагахь тахана цхьа къам санна х1окху дуьненчохь вайна дисса а, эхартах довла а цалаахь, вай уггаре а хьалха бан безарг ; "Йо, Дэла гечдехьа...." , боху, белхам буйла. Ишта вай хьалхара дан дезачох ду, динах политика а йина, политакаха дин а дина, Нохчийчохь Ислам а, Нохчийн Доьзалан цхьаалла а йохаян г1ертарш совцабар а. Ткъа мульш бу уьш? Дешархочунна церан г1иллакхехь а, г1улакхехь а гайтам беш, вуьйцур вай цараха цхьа шиъ. Хьалхара дийцар: Хьастаха сайн г1улкхана цхьана меттехь нисвеллера со. Цигахь ишта цхьаъ дахьаш веъна хиллера, цхьа минаьх а. Салам а делла со чуваьлча, г1анта т1ехь аркъал а ваьлла, раз-пурах когаш а хецаделла 1уьллура и. Шега ладуг1учаьрга глобальни политика а, доккха джихад а, нохчийн кхоллам а буьйцуш. Схьах1утучу суртаца, нохчаша олу; "къийг т1ееъча къийг а, хьалоайло" бохург, шена х1ун ду хууш, ша вацахь а.